Document ID: /roh_data/filtered/fineweb-2-filterrobots_roh.jsonl.gz/43063

La via da velo tranter Trimmis e Cuira na duai betg vegnir catramada. Quai pretendan las organisaziuns d'ambient. Da promover il traffic plaun aifer ed enturn ils abitadis saja impurtant, scrivan il WWF Grischun, Pro Natura Grischun e la Fundaziun svizra per la protecziun da la cuntrada en ina communicaziun. Las organisaziuns crititgeschan dentant ch'il traject tranter ils bains da l'anteriura chasa d'orfens a Cuira e la Maschänser Rüfi duai vegnir asfaltà, e quai malgrà ch'i sa tracta d'ina via tras il guaud.
RR novitads 16:00